- Hindi News
- National
- इधर, सुबह 8 बजे ही जिंसों से अट गए यार्ड बची 10 हजार बोरियों की नीलामी होगी आज
इधर, सुबह 8 बजे ही जिंसों से अट गए यार्ड बची 10 हजार बोरियों की नीलामी होगी आज
पल्लेदारों ने मांगी 20 फीसदी बढ़ी मजदूरी व्यापारियों ने खारिज की, वार्ता बेनतीजा
कृषिउपजमंडी में पल्लेदारों ने मजदूरी बढ़ाने की मांग की है। इसको लेकर मंगलवार को पल्लेदार संघ और व्यापार संघ के प्रतिनिधिमंडल की बैठक हुई। दोनों ने अपने पक्ष रखे, लेकिन एक बिंदु पर सहमति नहीं बनने से वार्ता बेनतीजा रही। अब बुधवार को इस पर निर्णय होने की उम्मीद है।
कृषि उपजमंडी में इन दिनों पीक सीजन चल रहा है। इस बीच पल्लेदारों की ओर से मजदूरी की दर बढ़ाने की मांग की गई है। पल्लेदार संघ की ओर से मंडी समिति और ग्रेन एंड सीड्स मर्चेंट एसोसिएशन को लिखित में पत्र देकर 20 फीसदी मजदूरी बढ़ाने की मांग की। इसको लेकर मंडी समिति ने मंगलवार को दोपहर बाद पल्लेदार संघ और ग्रेन एंड सीड्स मर्चेंट एसोसिएशन की बैठक बुलाई। इसमें पल्लेदार संघ के अध्यक्ष शंकर गुर्जर, उपाध्यक्ष राजेश गुर्जर ने अपना पक्ष रखते हुए कहा कि 20 फीसदी महंगाई बढ़ गई है। ऐसे में मजदूरी की दर भी 20 प्रतिशत बढ़ाई जाए। वहीं ग्रेन एंड सीड्स मर्चेंट एसोसिएशन के अध्यक्ष यशवंत बापना, उपाध्यक्ष मांगीलाल शृंगी, सचिव संजय सेठिया आदि ने पल्लेदार संघ की बात को खारिज कर दिया। साथ ही कहां कि इन दिनों में महंगाई नहीं बढ़ी। इसलिए मजदूरी भी नहीं बढ़ाई जाए। देर तक चली चर्चा के बाद व्यापारी चार प्रतिशत मजदूरी बढ़ाने पर राजी हो गए, लेकिन पल्लेदार संघ इस पर राजी नहीं हुआ और वार्ता बेनतीजा ही रही। ऐसे में अब बुधवार को कुछ हल निकलने की उम्मीद है। उधर, मंडी सचिव दिवाकर दाधीच ने बताया कि इससे पहले 2015-16 में भी पल्लेदार संघ ने मजदूरी बढ़ाने की मांग रखी थी। तब लगातार दो साल तक मजदूरी बढ़ाने का समझौता हुआ था। इसके अनुसार 2015-16 में 11 प्रतिशत और फिर 2016-17 में 11 प्रतिशत मजदूरी बढ़ाई जाएगी। इस समझौते की तारीख 10 मार्च भी करीब रही है। पल्लेदारों ने 20 प्रतिशत मजदूरी बढ़ाने की मांग रखी है। इस पर बुधवार को फिर दोनों पक्षों में वार्ता करवाई जाएगी।
48 घंटे बाद रहा नंबर
मंडीमें जिंसों की आवक बढ़ने से कई किसानों का नंबर 48 घंटे के बाद रहा है। ऐसे में किसानों को लंबा इंतजार करना पड़ रहा है। गरोठ क्षेत्र से आए श्यामलाल ने बताया कि वे सोमवार को सुबह ही जिंस लेकर यहां पहुंच गए थे, लेकिन तब तक गेट लग गए। ऐसे में बुधवार तक धनिया नीलाम होने का इंतजार करना पड़ा। बुधवार को भी 12 बजे बाद धनिया बिका। ऐसे में ट्रैक्टर का भाड़ा भी अधिक देना पड़ा।
ट्रैक्टरों की लगी कतार
मंडीमें बंपर आवक के चलते सभी यार्ड सुबह ही जिंसों से फुल हो जाते हैं। ऐसे में कई किसान यार्ड के रास्तों पर ही नीलामी के लिए धनिया की ढेरियां लगा रहे हैं। कई किसानों ने तो नालों के आसपास तक जिंसों की ढेरियां लगा रखी थी। किसान चाहता है कि जल्द से जल्द उसकी जिंस नीलाम हो जाए और वह मंडी से जाए। बंपर आवक के चलते दूसरे दिन तक किसानों को जिंस की रखवाली करनी पड़ी।
रामगंजमंडी। मंगलवार को भी सुबह मंडी गेट बंद करने पड़े।
रामगंजमंडी। बंपर आवक से यार्ड में धनिया के ही ढेर नजर आए।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva